પત્રકારો સાથેની વાતચીતમાં અનુરાગ ઠાકુરે વધુમાં જણાવ્યું હતું કે, ”આ અંગે સાત ફેબ્રુઆરીએ અમારી કાયદા સમિતિની બેઠક યોજાવાની છે, જેમાં આ અંગે ચર્ચા કરવામાં આવશે. આ ઉપરાંત ફેબ્રુઆરીના ત્રીજા સપ્તાહમાં અમારી સામાન્ય બેઠક પણ યોજાવાની છે, જેમાં અમે સુધારાને લગતા તમામ મુદ્દાઓની ચર્ચા કરીશું. હું તમને વિશ્વાસ અપાવવા ઇચ્છું છું કે અમે સુધારાને લઈને યોગ્ય દિશામાં આગળ વધી રહ્યા છીએ. આ મુદ્દે આગામી સુનાવણીમાં અમે અમારા તર્ક રજૂ કરીશું.” જ્યારે ઠાકુરને પૂછવામાં આવ્યું કે શું ભૂતપૂર્વ અધ્યક્ષ એન. શ્રીનિવાસનના સમયે કરવામાં આવેલી ભૂલોનું નુકસાન બોર્ડ ભોગવી રહ્યું છે? ત્યારે અનુરાગે કહ્યું, ”જો એ સમયે આ બધું ના થયું હોત તો આજે આ સ્થિતિ ના હોત.”